51% meer padsterftes oor Paasnaweek | Netwerk24
Deur Simvuyele Mageza en News24
21 April 2017 15:59
Die sterftesyfer in padongelukke dié Paasnaweek was 51% meer as in 2016. Vanjaar is 235 mense dood teenoor 156 verlede jaar.Joe Maswanganyi, minister van vervoer, het die syfers Vrydag op ’n mediakonferensie aangekondig. Hy het gevra dat almal opstaan vir ’n oomblik van stilte vir die mense wat op die land se paaie dood is.Foto ter illustrasieHy sê talle van die sterfgevalle is voetgangers wat snelweë onwettig oorsteek en doodgery word deur bestuurders wat jaag.50% van die mense wat dood is, was passasiers, 24,5% was voetgangers, 19,8% was bestuurders en 5,7% was fietsryers.Motors was in 49% van die gevalle betrokke, ligte afleweringsvoertuie in 20%, minibusse in 7,6% en busse in 1%. In Maart vanjaar was daar 12 047 404 geregistreerde voertuie in die land teenoor 11 818 124 verlede jaar. 174 253 voertuie is voorgekeer en vir padwaardigheid nagegaan. Die Vrystaat is die enigste provinsie waar daar minder padsterftes was as verlede jaar – agt vanjaar teenoor 11 verlede jaar.In die ander provinsies is meer mense vanjaar dood:* KwaZulu-Natal 59 (28 in 2016);* Gauteng 38 (24);* Limpopo 30 (23);* Mpumalanga 28 (21);* Oos-Kaap 27 (24);* Wes-Kaap 22 (14); * Noordwes 12 (8); en* Noord-Kaap 11 (4).Maswanganyi sê padsterftes het ’n ernstige impak op die land. “As ’n pa of ma sterf, word die kinders wees gelaat. Beseerdes kan dikwels nie meer werk nie en moet maatskaplike toelae kry.”
Minder mense sover op W-Kaapse paaie dood
Wees veilig op die pad
N-Kaap stel veilige paaie voorop dié Paastyd
Padsterftes in Wes-Kaap kom vroeg vir Paastyd